คุณ เมื่อวันที่22มีค.มานี้ผมได้มีการช่วยกับแฟน ตอนที่ผมช่วยอยู่นั้นแฟนผมได้มีลักษณะแป้งเปียกสีขาวที่อวัยวะเพศไม่ทราบว่าแป้งเปียกสีขาวปริมาณประมาณไม่เยอะมากครับนั้นคืออะไรหรอครับ
สวัสดีค่ะ แป้งเปียกสีขาวที่อวัยวะเพศ ก็คือตกขาว ซึ่งหากมีปริมาณไม่มาก ไม่แสบหรือคันช่องคลอด ไม่มีกลิ่นเหม็นผิดปกติ ก็ไม่ได้ถือว่าผิดปกติอะไร และไม่จำเป็นต้องทำอะไร แต่หากแป้งเปียกดังกล่าวมีปริมาณมาก หรือมีอาการคันหรือแสบช่องคลอดร่วม หรือคันอวัยวะเพศภายนอก ก็อาจเกิดจากการติดเชื้อราในช่องคลอด หรือหากมีกลิ่นเหม็นผิดปกติ อาจเกิดจากมีการอักเสบของช่องคลอดจากเชื้อแบคทีเรีย หรือหากตกขาวมีสีเขียวเหลืองคล้ายหนองร่วมด้วย มีเจ็บช่องคลอด เจ็บเวลามีเพศสัมพันธ์ ก็อาจเกิดจากการติดเชื้อโรคทางเพศสัมพันธ์ต่างๆ เช่น ปรสิต หนองในแท้ หนองในเทียม เป็นต้น ดังนั้น หากมีลักษณะที่ผิดปกติต่างๆ ดังกล่าว ก็ควรไปพบสูติ-นรีแพทย์เพื่อตรวจและรักษาค่ะ